Blog (#nofilter) | Kerkmusiek
Posted on August 15, 2014 December 9, 2014 by faani@flam.co.za
Ek was lanklaas so opgewonde oor een van ons produkte. Ons noem dit Brandhout Multitracks.
OK, ek weet as jy hoor brandhout dan dink jy aan ’n lekker kaggelvuur of aan ’n braaivleisvuur, maar Brandhout Multitracks is selfs beter as dit. Jy weet teen die tyd seker dat Flam sy naam kry van Jeremia 20:9 waar Jeremia sê wanneer hy oor die goedheid van die Here wou stilbly dit in hom word soos ’n vuur wat brand. Flam wil die vuur van aanbidding in gemeentes brandend hou.
Flam het eers Brandstof-produkte gemaak. Dit is ’n produk-reeks DVD’s – daar is al drie van hulle – wat jy in jou rekenaar of DVD-speler druk en dan kom die woorde op, saam met ’n groep mense wat die songs vir jou sing. Brandstof is gemik op kleingroepe en gemeentes waar daar nie ’n band beskikbaar is nie en waar julle graag Flam-songs wil sing. Elke DVD het 2 10 minute lange aanbiddingsessies. Dit is Brandstof vir daardie vuur van aanbidding.
Brandhout wil ook die vuur van aanbidding brandend hou, maar is in multitrack formaat. Brandhout Multitracks is backtracks op steroids. Backtracks is begeleidingsnitte in goeie Afrikaans. So, multitracks is multiliniêre begeleidingsnitte. Dit gaan ek egter nie verkoop kry nie. So, ons noem dit eenvoudig Brandhout Multitracks.
Posted in Aanbidding, Flam, Fluister
Ontmoet vir Karla van Tonder
Posted on July 30, 2014 December 9, 2014 by faani@flam.co.za
Karla van Tonder is ‘n opwindende nuwe stem op die musiektoneel. Sy het nog net een lied opgeneem – saam met Heinz Winckler – maar ons hoop daar is nog baie meer van haar op pad! Megafoon het met haar gaan gesels.
Posted in Fluister
Posted on October 28, 2013 December 9, 2014 by faani@flam.co.za
Hoe kies julle julle aanbiddingsleiers? Soek julle excellence? Wanneer is iemand goed genoeg om in julle musiekbedieningspan te wees? Hou julle oudisies vir die sangers en musikante?
Maak nie saak in watter styl jou gemeente aanbid nie – of dit nou klassiek-tradisioneel is of –kontemporêr of informeel is – watter premie plaas jou gemeente op excellence. Ek moes die woord excellence gaan opsoek het – in Afrikaans word dit uitnemendheid genoem.
En ek weet, ek weet aanbidding gaan oor veel, veel meer as net die musiek tydens ’n erediens, ek praat in die besonder van die gemeentesang, die musikale aanbidding tydens ’n erediens!
Ek weet nie wie het dit eerste gesê nie, maar iemand het iewers gesê: “Excellence honors God.” Ek sukkel effens om dit vertaal te kry, maar dis waarskynlik iets soos: “Wanneer jy iets uitnemend doen, kry God die eer.” Lees verder >>